# Bé (economia)

### De Viquipèdia

Un bé en l'economia és qualsevol objecte o serveix que incrementa la utilitat directament o indirectament que no s'ha de confondre amb el bé en el sentit ètic, ni amb el concepte ètic d'utilitarisme. Un bé en el sentit econòmic no implica cap acceptació ni legalitat moral. En la microeconomia i la comptabilitat un bé es contrasta amb un servei. Un bé es defineix com a objecte o producte físic (tangible) i transferible de venedor a comprador, mentre que un servei és intangible.

## [edita] Classificació dels béns

### [edita] Rivalitat i exclusió

Els béns poden ser classificats d'acord amb la seva rivalitat i l'exclusió:

- Bé públic: bé que no és rival ni excloent; és a dir, que el consum del bé per un individu no redueix la quantitat del bé disponible per als altres consumidors i ningú no en pot ser exclòs.
- Bé privat: bé rival i excloent; és a dir, és possible prevenir o impedir que una classe de consumidors consumeixi el bé (p. ex. aquells que no paguen pel bé), i el consum del bé per un individu prevé el consum simultani per altres consumidors.
- Bé comú: bé rival però no excloent; és a dir, ningú no pot ser exclòs del seu consum, però la quantitat disponible disminueix en consumir-se.
- Bé col·lectiu: bé no rival però excloent; és a dir, el consum n'està restringit a una classe de consumidors; però tots els membres de la classe poden gaudi del bé de manera igualitària.

### [edita] Renda

Els béns poden ser classificats d'acord amb el canvi en la demanda seguit d'un canvi en la renda del consumidor:

- Bé normal: bé la demanda del qual s'incrementa en augmentar la renda del consumidor
- Bé inferior: bé la demanda del qual disminueix en augmentar la renda del consumidor

### [edita] Relació en el consum

Els béns poden relacionar-se en el consum:

- Béns substituts: dos béns en què l'increment en el preu d'un bé causa que els consumidors demanin més de l'altre bé.
- Béns complementaris: dos béns en què l'increment en el preu d'un bé causa que els consumidors demanin menys de l'altre bé.
- Béns indiferents: dos béns en què l'increment en el preu d'un bé no provoca canvis en la demanda de l'altre bé.

### [edita] Preu

- Bé ordinari: bé la demanda del qual s'incrementa en augmentar el seu preu.
- Bé Giffen: bé la demanda del qual disminueix en augmentar el seu preu.

Obtingut de "http://ca.wikipedia.org../../../b/%C3%A9/_/B%C3%A9_%28economia%29.html"

Categoria: Microeconomia

##### Views

- Article
- Discussió
- Revisió actual

##### Cerca

##### En altres llengües

- Česky
- Dansk
- Deutsch
- English
- Español
- فارسی
- Suomi
- Français
- Hrvatski
- Magyar
- Bahasa Indonesia
- Ido
- 日本語
- Lietuvių
- Nederlands
- Polski
- Português
- Română
- Русский
- Simple English
- Slovenčina
- Svenska
- 粵語